De nærmeste restaurantene, de mest populære attraksjonene og de beste plassene for å se nordlyset. Mobilen kan være et nyttig planleggingsverktøy og et godt følge på reisen.

Visit Norway – Norge rett i lomma

I Visit Norways app finner du tusenvis av overnattingssteder, spisesteder, aktiviteter, attraksjoner og opplevelser – alt i nærheten av der du er.

Appen er på engelsk.

Norway Lights

Denne appen gir deg enkelt og raskt svar på når det er størst sjanse for å oppleve nordlyset i Nord-Norge. Du kan også søke etter andre byer i Norge.

Appen gir deg nordlysvarsel for de tre neste dagene samt time for time-varsel for den gjeldende dagen. Appen inneholder i tillegg fakta om nordlyset, kart, fototips og snarveier til bestilling og lenker til mer informasjon.

Norway Lights er på engelsk.

Visit Norway VR

Med appen Visit Norway VR kan du oppleve Norge fra et fugleperspektiv i VR (virtuell virkelighet), som gir oppslukende 360-graders panoramaer. Fly flere hundre meter over dype blå fjorder, dramatiske fossefall, fjell og isbreer – trygt plassert i sofaen.

Panoramaene kan du utforske fra din smarttelefon. For å se det i ekte VR, må du ha VR-briller. Den enkleste og billigste varianten av disse er Google Cardboard.

Andre smarte ferieapper

Tek.no har laget en liste over nyttige apper for turister i Norge. Her er et utvalg av deres anbefalinger.